SEXUALITATEA INFANTILA 


Cea mai scandaloasa tema din psihanaliza si toate rezistentele la 
psihanaliza sunt in mare parte legate de aceasta tema. Si astazi, dupa 100 de 
ani, rezistenta la psihanaliza se concentreaza pe aceasta tema. Influenta 
psihanalizei asupra mentalitatilor occidentale e legata tot de aceasta tema; 
revolutia sexuala (anii '60-'70) e de neconceput fara teoriile despre sexualitatea 
infantila. In afara psihanalizei, psihanaliza a fost perceputa prin prisma 
sexualitatii infantile. In interiorul psihanalizei, de asemenea aceasta teorie 
despre sexualitatea infantila e o teorie decisiva cel putin pentru inceputurile 


psihanalizei. 

In primul rand - conceptul central al psihanalizei (conceptul de 
inconstient) e de neconceput fara aceasta teorie a sexualitatii infantile. La 
inceputurile psihanalizei conceptul de inconstient era echivalat de Freud cu 
istoria infantila a libidoului. Chiar daca ulterior acest concept de inconstient a 
fost modificat in ceea ce priveste continutul, initial el se suprapune perfect peste 
notiunea de sexualitate infantila. 

Alte concepte centrale ale psihanalizei - conceptul de refulare este 
asociat initial acestei teorii despre sexualitatea infantila. Ceea ce constata Freud 
in psihoterapiile pe care le conducea era ca elementele refulate impinse in 
inconstient tineau de aceasta zona a sexualitatii infantile; chiar daca ulterior in 
culturalismul american refularea isi schimba sensul, descoperirea fenomenului si 
teoretizarea sa e legata tot de teoria suprasexualitatii infantile. 

Alte concepte - complexul Oedip si complexul castrarii care sunt 
foarte importante pentru psihanaliza freudiana sunt legate tot de sexualitatea 
infantila. De asemenea teoria etiologica a nevrozelor e initial legata de aceasta 
teorie a sexualitatii infantile. 

Aceasta teorie provoaca cele mai mari framantari in cadrul miscarii 
psihanalitice. Primii doi mari dizidenti - Adler si Jung se desprind de Freud in 
legatura cu anumite controverse provocate de importanta sexualitatii infantile in 
economia psihicului si in geneza nevrozelor. 

Aceasta teorie a sexualitatii infantile e formulata sintetic in lucrarea lui 
Freud “Trei eseuri asupra teoriei sexualitatii” publicata prima data in 1905, dar 
remaniata continuu pana in 1924. Aceasta teorie aduce o modificare radicala in 
ceea ce priveste intelegerea sexualitatii umane atat in raport cu conceptia 
comuna despre sexualitate, cat si in raport cu conceptia stiintifica despre 
sexualitate a epocii lui Freud care in linii esentiale se suprapunea peste 
conceptia comuna. 

In al doilea rand - prin aceasta teorie Freud demonstreaza importanta 
structuranta a sexualitatii pentru psihicul uman. 

In al treilea rand - teoria aceasta demonstreaza ca nu numai viata 
psihica e marcata de dezvoltarea sexualitatii, dar psihanaliza demonstreaza ca si 
viata spiritului (produs cultural) poarta si ele amprenta inconstientului si implicit 
a sexualitatii infantile. Teoria lui Freud se dezvolta polemic in raport cu 
conceptia comuna asupra sexualitatii. 


CONCEPTIILE COMUNE DESPRE SEXUALITATE 


= 


„ Scopul sexualitatii este unirea sexelor opuse in vederea procrearii. 
. Obiectul sexualitatii si anume obiectul activitatii sexuale e o persoana de sex 


opus. 


„ Sexualitatea se instaleaza la pubertate in legatura cu maturizarea biologica a 


aparatului sexual. 


„ Sexualitatea e absenta la copii (copilul e chintesenta puritatii). 


IDEILE LUI FREUD DESPRE SEXUALITATE 


1. Sexualitatea e activa inca de la nastere; ea nu e un produs al unei dezvoltari 


2. 


tarzii - care sunt formele de manifestare ale sexualitatii infantile? 

e Suptul hedonic sau nealimentar - acest fel de supt nu urmareste hranirea, 
ci obtinerea de placere ce consta in suptul ritmic al unei parti a mucoasei 
bucale sau a epidermei. Suptul degetului e manifestarea clara a acestui tip 
de supt. 

e Masturbarea - cunoaste 3 momente: faza sugarului; perioada falica (3-5 
ani); faza pubertara. Autoerotismul oricat de blamat (perioada victoriana) 
e un fenomen natural si aceasta constatare a psihanalizei a dus la 
reconsiderarea atitudinii fata de masturbare dela condamnare severa la 
acceptare. Alta forma: masturbarea anala directa sau indirecta (prin 
intermediul materiilor fecale). 

e Tendintele sexuale partiale - voyeurism, exhibitionism, cruzime. Ele au o 
independenta de manifestare in raport cu zonele erogene; legatura dintre 
ele si zonele erogene se stabileste mult mai tarziu. 

Scopul sexualitatii infantile - sexualitatea infantila spre deosebire de 

sexualitatea adulta nu e orientata in nici un fel spre reproducere, ci scopul 

sexualitatii infantile e obtinerea de placere pura si simpla. Aceasta placere 
definitorie pentru sexualitatea infantila se obtine prin excitarea zonelor 
erogene care sunt foarte numeroase si din exercitarea tendintelor partiale. 


. Sexualitatea infantila se sprijina pe alte functii fiziologice, adica pe functiile 


alimentare si excretorii inainte de a se autonomiza; aceasta sprijinire se 
numeste in psihanaliza anaclisis. In faza orala activarea zonei erogene 
bucale este determinata de procesul de hranire. La fel in faza sadic-anala, 
cand activitatea sexuala anala e trezita pe fondul unei pregatiri fiziologice 
prin activitatea excretorie. De asemenea in faza falica activitatea sexuala a 
zonelor genitale, dar nu in scop reproductiv e pusa in miscare in legatura cu 
activitatea excretorie a urinei. Tot pe fondul unei pregatiri fiziologice zona 
genitala e excitata fie datorita unei igiene insuficiente, fie datorita ingrijirilor 
de igiena , aceasta excitatie fiind apoi cautata independent. 


. Obiectul activitatilor sexuale - conform constatarilor clinice si neclinice ale lui 


Freud, obiectul nu e necesar o persoana de sex opus, ci sexualitatea umana 
accepta o diversitate de obiecte prin care isi atinge scopul. Obiectul 
sexualitatii nu e necesar, ci e contingent, adica satisfacerea sexuala poate fi 
obtinuta nu numai prin relatiile sexuale cu o persoana de sex opus, ci si in 

mod autoerotic sau cu o persoana de acelasi sex. Din punct de vedere al 

obiectului, sexualitatea umana e o sexualitate funcialmente perversa pentru 

ca copilul e un pervers polimorf. 

5. Sexualitatea infantila parcurge o succesiune de etape in conformitate cu o 
programare biologica. Fazele acestui proces sunt: 

faza orala; 

sadic-anala; 

falica; 

perioada de latenta; 

pubertatea. 

Aceasta conceptie largeste conceptia despre sexualitate care din 

momentul aparitiei psihanalizei trebuie vazuta sub aceste doua aspecte: 
sexualitatea infantila si cea adulta. Sexualitatea umana spre deosebire de alte 
sexualitati are un dublu inceput: primul inceput e o data cu nasterea - 
aceasta prima perioada incheindu-se cu perioada de latenta (6 ani); la 
pubertate se instaleaza al doilea inceput (cel al sexualitatii adulte). Acest 
dublu inceput care e un fenomen unic in lumea vie explica pe de-o parte 
marile performante culturale ale omului, pe de alta parte nevrotismul sau. In 
al treilea rand explica conceptia comuna despre sexualitate - in sensul ca o 
data cu perioada de latenta toate activitatea sexuala desfasurata pana atunci 
cade prada refularii, adica e uitata ceea ce inseamna ca pentru constiinta 
adultului toata aceasta perioada nu mai exista si atunci e pe deplin natural ca 
profanul sa-si imagineze ca singura forma de sexualitate care exista e 
sexualitatea adulta - cea accesibila constiintei. 
Parcurgerea acestei faze e discreta - trecerea de la una la alta inaparenta. 
Primele doua faze - faza orala si cea sadic-anala - sunt numite in psihanaliza 
faze pregenitale pentru ca in acest interval de timp zonele genitale sunt 
absente ca zone erogene principale. Aceste faze pregenitale sunt 
caracterizate de o activitate sexuala predominant autoerotica in care propriul 
corp e sursa de placere sexuala. 


DUDU D 


Faza orala - aceasta prima faza in care zona erogena principala e zona bucala, 
iar activitatea de nutritie care initiaza si activitatile sexuale organizeaza si 
experimenteaza relatia cu celalalt, adica relatia cu mama se organizeaza in 
dihotomia “a manca” - “a fi mancat”. Ideile lui Freud au fost dezvoltate si la alti 
autori - Karl Abraham impartind aceasta faza in stadiul oral precoce in care 
activitatea exclusiva e suptul si in stadiul sadic-oral cand pe langa supt se 
adauga si muscarea. O importanta extraordinara acorda acestei faze Melanie 
Klein considerand ca acum au loc experiente care marcheaza psihicul uman intr- 
un mod decisiv. Dupa Melanie Klein in aceasta faza sadismul infantil atinge 
cotele maxime. Dorinta libidinala se asociaza in aceasta faza, care se suprapune 
peste primul an de viata, cu dorinta de a devora, de a vida pe celalalt - mama - 
de substante. 


Stadiul sadic-anal - perioada care se desfasoara la 2-3 ani. Caracteristica 
principala: in acest stadiu zona erogena este zona anala. Relatiile cu obiectul 
sunt marcate de semnificatiile functiilor fiziologice care trec pe primul plan, 
retentie - expulzie, valoare simbolica a materiilor fecale. Semnificatiile simbolice 
asociate cu materiile fecale: 

e Cadou - pentru ca relatia cu persoanele ce ingrijesc copilul si lupta pentru 
putere, autonomie pune in joc aceasta functie fiziologica, copilul utilizeaza 
produsele corpului sau pentru a exprima impotrivirea fata de mijloacele 
educative sau raspunde pozitiv la persoanele ce-l ingrijesc. Materiile fecale 
reprezinta primul cadou pe care-l face sau refuza mediului sau. 

e Bani - aceasta semnificatie e legata de prima semnificatie, adica asemeni 
banilor materiile fecale sunt un mijloc de schimb cu mediul familiar. 

e Copil - pentru ca in teoriile pe care copiii le elaboreaza despre sexualitate 
(teoriile acestea despre sexualitate sunt un indiciu indirect pentru 
existenta sexualitatii infantile) copiii fantasmeaza ca nasterea copiilor se 
produce prin anus, asemeni materiilor fecale. 

Ex: o analizanta relateaza urmatorul vis. Fond: pe de-o parte e vorba despre 
pierderea unei sarcini in vara, fapt care a afectat-o puternic; pe de alta parte - 
conflicte cu sotul legate in parte de acest eveniment. Visul: cauta pisoiul pe care 
in realitate il adoptase dupa avort, si nu-l gasea. Pe urma il gaseste, dar era 
foarte mic ca un embrion. A inceput sa-l hraneasca fragmentand hrana ca pentru 
bebelusi. Unul din caini sapa pamantul din jurul unei flori si apoi ea se duce in 
locul acela, isi face nevoile si apoi acopera totul cu pamant. Prima asociatie: 
planta un copil. Dorinta de a avea copil apare sub forma regasirii pisoiului, dar 
aceasta satisfactie nu e suficienta pentru ca dorinta de a avea copil se realizeaza 
arhaic prin intermediul materiilor fecale. 

Sadic = in aceasta perioada se dezvolta controlul asupra musculaturii si copilul 
incearca aceasta asupra mediului de multe ori distructiv. Aici apare polaritatea 
activitate-pasivitate. 


Stadiul falic - e cea mai studiata faza de catre psihanaliza clasica. Se dezvolta 
intre 3-6 ani. Prima caracteristica: pentru prima data in dezvoltarea 
psihosexuala a copilului zonele genitale devin zone erogene principale, dar nu in 
legatura cu reproducerea, ci in maniera specifica sexualitatii infantile, adica 
urmarind doar obtinerea de placere. Copilul indiferent de sexul sau cunoaste un 
singur organ genital, cel masculin. Se contureaza diferenta intre sexe care e 
perceputa de copil ca diferenta dintre a avea sau a nu avea penis. Se manifesta 
conglomerate psihice decisive pentru structurarea psihica a individului, dar si 
pentru sanatatea sa psihica gandita sub aspectul nevrozei (complexul Oedip - 
ansamblu de sentimente de dragoste si ostile pe care copilul resimte fata de 
parinti; complexul castrarii). Homosexualitatea activa e un semn de deficienta a 
dezvoltarii psihice. 

Complexul Oedip - importanta decisiva pentru structura personalitatii, datorita 
faptului ca o data cu declinul complexului Oedip se produce o desprindere 
decisiva de natura (tendintele incestuoase) ceea ce permite avansarea spre omul 
ca fiinta culturala; asta pentru ca in urma complexului Oedip ramane ca 
precipitat o instanta psihica importanta si anume Supra Eul ce reprezinta 
interiorizarea afectiva a doua reglementari culturale esentiale: interzicerea 
incestului si a agresivitatii orientate spre parinti. O data cu aparitia Supra Eului 
fiecare dintre noi a pierdut paradisul satisfacerii neingradite. O data cu formarea 
Supra Eului dorinta umana e supusa legii culturale. Paradisul pierdut e de fapt 
perioada anterioara, adica fazele pregenitale. De modul in care e rezolvat 
complexul Oedip depinde sanatatea psihica a individului adult sub raportul 
nevrozei. Nevroza isterica e produsul unei fixatii puternice in faza falica, iar 

nevroza obsesionala se instaleaza la acele persoane la care complexul Oedip 
cunoaste o rezolvare defectuoasa - regresie la stadiul sadic-anal. Psihanaliza 
afirma universalitatea complexului Oedip. Declinul complexului Oedip 
marcheaza intrarea in faza de latenta. La pubertate complexul Oedip e reactivat. 
Complexul castrarii - un complex centrat in jurul fantasmei castrarii, iar aceasta 
fantasma aduce pentru copil raspunsul la o problema ce-l preocupa intens 
(enigma diferentei anatomice dintre sexe). S-a constatat ca si atunci cand 
persoanele ce ingrijesc copilul nu formuleaza o amenintare explicita cu 
castrarea, complexul castrarii totusi se dezvolta. Indiferent de evenimentele 
reale exista o suma de antecedente care creaza terenul pentru aparitia acestor 
fantasme. In primul rand experientele traumatizante anterioare in care intervine 
o pierdere, cum ar fi scaparea sanului in timpul alaptarii, intarcarea si 
defecarea. Alt antecedent e nasterea. Dupa Otto Rank sursa prima a fantasmei 
castrarii e nasterea (“Traumatismul nasterii”). Foarte important: complexul 
castrarii are rol diferit la baiat si fata. La baiat aparitia complexului castrarii 
pune capat brusc complexului Oedip. Baiatul renunta la sentimentele sexuale 
legate de mama datorita temerii provocate de amenintarea cu castrarea. La fata 
complexul castrarii deschide complexul Oedip care nu se incheie niciodata cu 
adevarat. Termenul lui Jung de complex Electra nu e viabil pentru ca acest 
termen presupune o simetrie perfecta intre dezvoltarea psihosexuala la baiat si 
fata. 


Teoria freudiana despre dezvoltarea psihologiei feminine in acest stadiu - 


etape: 
e convingerea ca toata lumea e dotata cu penis; 


e constatarea ca fetita nu are penis, ca clitorisul e prea mic pentru a fi 
penis; 

e ostilitatea fetitei se indreapta spre mama care nici ea nu e dotata cu 
penis si e considerata vinovata pentru faptul de a nu fi dotat-o pe fetita 
cu penis. 

Acum sunt posibile trei cai: 

e in fata absentei penisului fetita reactioneaza printr-un refuz global al 
sexualitatii; 

e dorinta irepresibila de a fi dotata cu penis (invidia de penis); aceasta 
solutie presupune negarea faptului “castrarii” si speranta ca intr-o zi va 
poseda mult ravnitul organ. Fantasma de a fi barbat ramane dominanta 
psihica a acestei categorii. In comportament se manifesta prin mai 
multe atitudini: in primul rand zona clitoridiana ramane singura zona 
erogena; in al doilea rand frigiditatea; in al treilea rand 
homosexualitatea manifesta. 

e dorinta de a avea substitute de penis; presupune pe de-o parte 
recunoasterea si acceptarea absentei penisului si duce la trei modificari 
importante, indispensabile pentru functionarea psihica si sexuala a 
femeii: in primul rand schimbarea obiectului iubirii (fata renunta la 
mama, orientarea spre tata - deschiderea complexului Oedip ce nu are 
incheiere); in al doilea rand schimbarea zonei erogene, inlocuirea 
clitorisului cu vaginul ca zona erogena principala (in timpul perioadei 
de latenta); in al treilea rand inlocuirea penisului ca obiect al dorintei 
prin copil - dorinta de a se bucura de penis in timpul actului sexual 
conduce la dorinta de a fi mama. 

Perioada de latenta - se desfasoara intre 6-12, 14 ani si e caracterizata de: 
declinul sexualitatii infantile - se constata: 
> o diminuare a activitatilor sexuale, 
> desexualizarea relatiilor de obiect, adica prevalenta sentimentelor tandre 
in raport cu dorintele sexuale; 
> aparitia si consolidarea unor sentimente esentiale pentru om ca fiinta 
culturala si morala cum ar fi pudoarea si dezgustul; acest declin e legat de 
incheierea complexului Oedip, de intensificarea refularilor. 


Pubertatea - aduce transformarile definitorii ale sexualitatii umane: 

e din punct de vedere al obiectului, in timp ce sexualitatea infantila e 
predominant autoerotica, sexualitatea adulta e cel putin predominant 
obiectala; 

e din punct de vedere al scopului, se trece de la excitarea zonelor 
erogene si exercitarea tendintelor partiale la activitatea sexuala specific 
adulta, adica activitatea genitala orientata spre reproducere. Activitatea 
specifica sexualitatii infantile e subordonata activitatii genitale sub 
forma placerii preliminare. 


